Rikunarita-ORG/Wikinium huggingface dataset:
# 紐英倫

紐英倫
紐英倫旗
**紐英倫**（英文：**New England**），又叫**新英倫**，係美國東北近加拿大嘅地方，包括緬因州、新罕布什爾州、佛蒙特州、麻薩諸塞州（麻省）、羅德島州、康乃狄格州。呢度係17世紀英倫人最先響美洲開發嘅地方。

* Connecticut
* Maine
* Massachusetts
* New Hampshire
* Rhode Island
* Vermont
# 猶太人

| 猶太人 יהודים（Yehudim） |
| --- |
|

|  |  |  |
| --- | --- | --- |
| 邁蒙尼德 | 史賓諾沙 | 沙林·亞列琴 |
| 愛因斯坦 | 埃米·娜它 | 大衛·本-古里安 |
| 夏卡爾 | 歌舒詠 | 妮妲莉·寶雯 |

 |
| 總人口 |
| 1300萬~1400萬2006 |
| 分佈地區 |
|  以色列 610萬3200 2014年，佔當地74% |
|  美國 | 570萬人1.8% |
|  法國 | 47萬5000人0.74% |
|  加拿大 | 38萬5300人1.09% |
|  英國 | 29萬人0.45% |
|  俄羅斯 | 18萬6000人0.13% |
|  阿根廷 | 18萬1300人0.43% |
|  德國 | 11萬8000人0.15% |
|  澳洲 | 11萬2500人0.49% |
|  巴西 | 9萬5000人0.05% |
|  南非 | 7萬人0.13% |
|  烏克蘭 | 6萬3000人0.14% |
|  匈牙利 | 4萬7900或8萬~10萬人0.48% |
|  墨西哥 | 4萬人0.03% |
|  比利時 | 3萬人0.27% |
|  荷蘭 | 2萬9900人0.18% |
|  意大利 | 2萬8000人0.05% |
|  埃塞俄比亞 | 100人~2萬6196人 |
|  智利 | 1萬8500人0.11% |
|  土耳其 | 1萬7400人0.02% |
|  烏拉圭 | 1萬7200人0.51% |
|  瑞典 | 1萬5000~1萬8000人 |
|  西班牙 | 1萬2000人0.03% |
|  白俄羅斯 | 1萬1000人0.12% |
|  伊朗 | 1萬人0.01% |
|  哈薩克 | 3100~3300人0.02% |
| 語言 |
| **主要語言** 猶太語言（現時主要係希伯來文） · 英文 · 俄文 · 法文 · 各國本地話 **歷史語言** 依地文 · 拉丁挪文 · 猶太阿拉伯文 · 其他 **宗教語言** 聖經希伯來文 · 聖經阿蘭文 |
| 宗教信仰 |
|  猶太教 |
| 相關種族 |
| 阿剌伯人及其他閃族人、亞述人、沙瑪里人、其他黎凡特民族 |

猶太人
**猶太人**（粵拼：jau4 taai3 jan4；希伯來文：**יהודים**，羅馬化：Yehudim，音標：[jɛhuˈdim]，單數：**יהודי**，Yehudi；拉丁挪話：**Djudios**；依地文：**ייד**，羅馬化：Yid，眾數 **יידן**，Yidn），又叫**猶太民族**（jau4 taai3 man4 zuk6），係起源自西亞迦南（古代近東）嘅宗教民族，呢個民族有兩層定義：宗敎層面係指信猶太教嘅人，血緣層面指古希伯來人（古以色列人）嘅後裔。呢兩層定義缺一不可，既要有噉嘅血統，同時亦要信教，先可以稱之爲猶太人。據猶太律法《哈拉哈》規定，之爲猶太人，佢嘅阿媽要係猶太人（血統層面），同時佢亦要信猶太教、兼且要經過正統儀式入教（宗敎層面）。

## 歐洲史

由外族角度，分別猶太人種族原則有兩方面。19世紀中期以前，歐洲國家定義猶太人着眼於宗敎；而近代，話會以血統同DNA方面講。

### 猶太主義

猶太人嘅民族文化同佢嘅宗敎信仰有密切關係，佢各種族裔、民族特性都同猶太人嘅宗教有關，因此猶太教係凝聚猶太人嘅核心。猶太教唔多歡迎外族入教，入教嘅限制比較多，不過亦有少數外人入教而成爲猶太人。雖然猶太教係猶太人嘅傳統信仰，但佢哋實際上嘅宗教實踐好多樣，從有人嚴格遵守，到有人完全唔實行。

### 流浪者

猶太人流散以後，喺世界各地形成共同體，成爲有固有宗教同歷史嘅少數派族裔。不過，佢無法分類爲總體共有歷史文化嘅一個民族。從語言方面睇，佢既有人講依地文，亦有人講拉丁挪文。雖然歷史上有猶太人同猶太教徒，現狀係佢超出咗國籍、語言、人種嘅範疇，成爲無法用一個尺度來定義嘅文化群體。

二戰時嘅猶太人屠殺
猶太人喺好多地方經歷畀人打壓同慘殺嘅好長歷史；佢哋嘅人口同居民分佈咁多個世紀以來不斷改變。喺第二次世界大戰之前，世界上嘅猶太人數量最多1670萬人，但後來嘅猶太滅種清洗中，有多達60萬人被有系統噉殘殺。之後，人口逐漸回升。而家多數猶太人聚居喺以色列，用希伯來文多，當中約有540萬人喺以色列（佔總體猶太人40.9%），有530萬人喺美國（佔總體猶太人40.2%），其他散居世界各地，估計全世界大概有1300萬到1400萬（2006年）。到2014年，據北美猶太人數據庫（North America Jewish Data Bank），世界上約有1420萬嘅猶太人，佔世界總人口近0.2%。

## 名

根據聖經舊約嘅記述，先係先知亞伯拉罕生咗個仔以撒，以撒有個仔叫雅各，雅各同神鬥力扭親腳筋，於是雅各改名做以色列（Yisrael），意思同鬥力有關。以色列生咗十二個仔，後來成爲以色列十二支派，呢十二個仔中有個叫做Yehuda，大衛王、所羅門王都係Yehuda部族嘅。後來十二支派大多消失，慢慢融入Yehuda部族。由於Yehuda嘅希伯來發音中，第二音節嘅「h」出氣比較輕，講得快時會吞音，於是變成「Yeuda」，之後「Y」同「u」合音，慢慢噉部族名變成「Yuda」。「Yuda」就係猶大（Judah）嘅辭源。中文譯成嘅「猶太」就係從「Yuda」來嘅。而古代亦有「尤太」、「藍帽回回」、「斡脫」、「術忽」嘅稱呼。

中文講嘅「猶太人」，希伯來文叫做「Yehudim」，係複數形式。單數形式要分陰陽，猶太男人稱爲「Yehudi」，猶太女人稱爲「Yehudit」，同樣有合音現象。表示男人嘅「Yudi」到希臘文變成「Ἰουδαῖος / Ioudaios」，到拉丁文變成「Judaeus」，再到德文變成「Jude」。呢三種文，「J」嘅讀音等同「Y」，喺早期拉丁字母，J係I嘅變體。後來呢個名固定爲J開頭，字母發音亦變成塞擦音、擦音，好似英文、法文等。

## 相關

* 資本主義
* 共產主義同馬克思
* 羅伯特·奥本海默，原子彈之父
* 阿爾伯特·愛因斯坦
* 美生會
* 錫安教會
* 猶太人陰謀論
* 猶太人復國主義
* 愛麗森·布里（英文原名：Alison Brie）
* 艾弗瑞·萊德爾（以色列有名搖滾歌星）

## 註

## 攷
# 冰島

| 冰島 Ísland  （冰島文） |
| --- |
|
旗

紋章

 |
| **國歌：**《讚美歌》 （冰島文：Lofsöngur）Duration: 1分40秒.1:40 |
| 冰島響歐洲嘅位置（紅色） |
| 首都 同最大城市 | 雷克雅未克 ﻿ / ﻿ |
| 官方語言 | 冰島語 |
| 宗教（2020年） | * 75.1% 基督教
* －63.5% 冰島國教會
* －11.6% 其他宗派
* 21.5% 無宗教信仰
* 1.3% Ásatrúarfélagið
* 2.1% 其他宗教
 |
| 政府 | 單一制、議會共和國 |
|  |
| • 總統  | 古德尼·約翰內松 |
| • 總理  | 卡特琳·雅各布斯多蒂爾 |
|  |
| 立法機關 | 冰島議會 |
| 建立 |
|  |
| • 定居  | 9世紀 |
| • 冰島自由邦  | 930－1262 |
| • 挪威一部分  | 1262－1397 |
| • 卡爾馬聯盟  | 1397－1523 |
| • 丹麥－挪威  | 1523－1814 |
| • 割畀丹麥  | 1814年1月14號 |
| • 成為共和國  | 1944年6月17號 |
|  |
| 面積 |
| • 總計 | 102,775 km2（39,682 sq mi）（第106位） |
| • 水域（%） | 2.07（2015年） |
| 人口 |
| • 2021年估計 | 371,580（第179位） |
| • 2011年普查 | 315,556 |
| • 密度 | 3.5/km2（9.1/sq mi）（第190位） |
| GDP（PPP） | 2020年估算 |
| • 總計 | 198億美元（第142位） |
| • 人均 | 54,482美元（第16位） |
| GDP（國際匯率） | 2020年估算 |
| • 總計 | 208億美元 |
| • 人均 | 57,189美元（第5位） |
| 堅尼系數（%，2018年） | ▼ 23.2 低 · 第2位 |
| HDI（2019年） | ▲ 0.949 極高 · 第4位 |
| 貨幣 | 冰島克朗（ISK） |
| 日期格式 | dd.mm.yyyy |
| 行車方向 | 靠右 |
| 電話區號 | +354 |
| 互聯網頂級域 | .is |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

**冰島**（冰島文：Ísland）係一個位於北大西洋嘅島國，位於格陵蘭島同英國中間，首都係雷克雅未克。

## 歷史

早喺千幾年前已有北歐人選擇移居到冰島。後來俾丹麥同挪威佔領。冰島響1944年二次大戰期間宣佈獨立。而家有三十幾萬人口。

## 地理

冰島係大西洋中間裂谷流出嘅岩漿形成，所以火山好多，大約有200至300座。其中40至50座係活火山。

冰島溫泉亦都好多，大約有250個，分佈成個冰島。

冰島由於近住北極圈，氣候一直唔算好熱，咩時候都有可能落雪。南部受到北大西洋暖流影響，氣溫高一啲。首都雷克雅未克就係喺南部。

## 經濟

冰島主要係靠出海捕魚。漁業收入佔冰島成個經濟60%，出口就佔70%。

自2000年起冰島人大力發展金融，固定資產投資重佔咗國民生產總值34.5%，因此每年家庭消費增長每年平均約有一成。到2008年金融危機，全國三大銀行出咗事，國家全面破產。家下失業率已經差唔多係一成。

## 參考

## 出面網頁

* 冰島嘅官方網站
* 〈国家概况 — 中华人民共和国外交部〉 (簡體中文)。中華人民共和國外交部。
* 〈冰島共和國 Republic of Iceland - 歐洲地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Iceland - United States Department of State" (英文). 美國國務院.
* 冰島喺中央情報局《世界概況》嘅資料 （英文）
* 〈アイスランド共和国 ｜ 外務省〉 (日文)。日本外務省。
* "Iceland - Department of Foreign Affairs and Trade" (英文). 澳洲外交貿易部.
# 亞什摩同卡地爾群島

亞什摩同卡地爾群島位置
**亞什摩同卡地爾群島**（英文：**Ashmore and Cartier Islands**）喺澳洲西北邊，印尼南邊，屬大洋洲，係無人島，陸地總面積大概114400平方米。而今係澳洲嘅海外領地。

## 出面網頁

* Ashmore and Cartier Islands （英文）
* Ashmore and Cartier Islands - Geoscience Australia （英文）
* 亞什摩同卡地爾群島喺中央情報局《世界概況》嘅資料 （英文）
* Ashmore and Cartier Islands | islands, Indian Ocean | Britannica.com （英文）
# 火車模擬器

**火車模擬器**（**train simulator**）顧名思義指俾玩家模擬揸火車喺鐵路上面行嘅模擬遊戲。除咗交通工具模擬嘅成份之外，火車模擬器仲成日會加入經營遊戲嘅成份，即係話會俾玩家設計火車站、設計火車路線、甚至係管理火車路線嘅營運呀噉。例子可以睇《微軟模擬火車》（Microsoft Train Simulator）。

## 攷
# 大戰略遊戲

遊戲**大戰略遊戲**（**grand strategy wargame**）係戰略遊戲一種，特色係強調大戰略：喺大戰略遊戲當中，玩家會扮演領主、勢力、甚至乎係國家意志，通過操縱高層面嘅經濟、政治、軍事等等唔同層面嘅戰略系統嚟謀得所扮對象喺遊戲時間空間上嘅大尺度發展，最終實現某種預想藍圖；大戰略遊戲通常都會高度抽象化－同（例如）《世紀帝國系列》唔同，大戰略遊戲玩家好少可會有得直接睇到戰場上嘅單位，啲軍民單位多數都係以一柞數據（譬如係一個表示「兵力」嘅數值）體現嘅集體，或者係用一個「人口單位」嚟代表遊戲世界當中幾萬甚至幾億個個體，而唔會俾玩家睇到軍民喺一幅遊戲地圖上面郁嚟郁去；因為噉，玩家唔使點樣做微操作，唔會直接指揮軍民。喺美學設計上，大戰略遊戲好多時都會設計成模擬緊一啲歷史上嘅戰爭。

大戰略遊戲早喺廿世紀嗰陣經已有以圖板遊戲嘅形式存在，而以電子形式存在嘅大戰略遊戲主要係喺 2000 年代前半橛興起嘅，例子有《歐陸風雲》（Europa Universalis）、《鋼鐵雄心》（Hearts of Iron）同《羣星》（Stellaris）等系列。

## 攷
# 小遊戲

**小遊戲**（英文：minigame，呢個英文名近似粵拼：min1 ni1 gem1）指（好多時置入喺另一隻遊戲內部）嘅簡單遊戲。喺一隻電子遊戲進行嘅中途，可能會有一段仔係突然間個規則唔同嗮嘅，而呢一段仔好短，衹係個遊戲嘅一小部份，就係一隻小遊戲；例如係喺一隻冒險遊戲裏面，可能故仔嘅主角去到某個地方嗰時，隻遊戲會（經過一啲對話之後）跳去一個唔同嘅畫面，要玩家玩一個短得嚟簡單嘅釣魚遊戲（而釣魚多數同故仔劇情有關）－呢個釣魚遊戲就係一個小遊戲。亦都有啲小遊戲係獨立嘅。
# 第里雅斯特自由區

第里雅斯特自由區
**第里雅斯特自由區**（**Territorio libero di Trieste**），係意大利北部同南斯拉夫之間嘅一個區域，第二次世界大戰結束後嘅1947年劃出，首府第里雅斯特。區域分咗兩邊，一邊A區由英國、美國軍隊佔領，另一邊B區由南斯拉夫軍隊佔領，1954年A區由意大利接手，B區就落入南斯拉夫。
# 熱浪

**熱浪**（粵拼：jit6 long6；英文：Heat wave），係講緊天氣喺某一段時間入面一路保持住異常高嘅氣温（相對喺嗰個地區多年平均氣温嚟講），都有可能伴隨有好高嘅空氣濕度。呢個術語通常同地區相聯繫，所以一個喺相對較熱氣候嘅地區嚟講係正常嘅温度，對另一個通常喺較冷氣候嘅地區嚟講可能係熱浪。

## 特徵

熱浪嘅定義喺唔同地區有唔同標準，一般會以每日最高氣溫或者最低氣溫超過某個臨界值連續幾日嚟計算。例如：

* 香港：天文台通常會喺日間氣溫超過33°C以上連續幾日，或者夜晚氣溫都維持喺28°C以上時，視為熱浪。
* 歐洲：有啲國家會以氣溫超過當地正常氣候水平5°C，並且持續三日或以上，認定為熱浪。

## 成因

熱浪通常係由以下幾種氣象條件造成：

* 高壓系統：高壓氣團通常會壓制空氣上升，令天氣穩定，雲層減少，陽光直射地面，令溫度升高。
* 暖氣團滯留：當暖空氣滯留喺某個地區，難以被冷空氣代替，就會形成熱浪。
* 都市熱島效應：城市密集嘅建築物同人造地面吸熱能力強，令城市氣溫比郊區更高，加劇熱浪效應。

## 影響

熱浪對社會、經濟同環境有多方面影響：

* 健康問題：高溫會增加中暑、熱衰竭同心血管疾病嘅風險，特別係老人、小朋友同慢性病患者。
* 經濟損失：熱浪會導致農作物減產、能源需求激增（例如冷氣使用增加），引致電力系統超負荷甚至停電。
* 環境影響：熱浪會令水資源短缺、加速森林火災，仲會對生態系統造成破壞。

## 應對措施

為咗減輕熱浪嘅影響，各地政府同社會採取咗唔少應對措施：

* 氣象預警：透過天氣預報及早警告市民，提醒佢哋採取防暑措施。
* 基礎設施：建設更多綠化空間，例如公園、樹蔭同冷卻站，減少都市熱島效應。
* 教育宣傳：推廣防暑知識，例如多飲水、避免喺高溫時段外出。
* 全球合作：減少溫室氣體排放，遏制全球暖化，從源頭減少極端天氣事件嘅發生。

## 21世紀主要嘅熱浪

* 2001年北美洲東部熱浪
* 2002年印度熱浪
* 2003年歐洲熱浪
* 2006年歐洲熱浪
* 2007年歐洲熱浪
* 2007年亞洲熱浪
* 2009年澳洲熱浪
* 2009年太平洋西北部熱浪
* 2009年阿根廷熱浪
* 2013年美國南部熱浪
* 2013年歐洲熱浪
* 2013年中國熱浪
* 2015年印度熱浪
* 2015年巴基斯坦熱浪
* 2018年7月東北亞熱浪
* 2018年8月東亞熱浪

## 攷

## 連出去

* Heat Waves : Discovery News
# 北極狐

| How to read a taxobox**北極狐** |
| --- |
|   |
| 瀕危指標 |
|  最唔使理（Least Concern） (LC) |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 綱 | 哺乳綱 Mammalia  |
| 目 | 食肉目 Carnivora  |
| 科 | 犬科 Canidae  |
| 屬 | **北極狐屬 *Alopex Kaup, 1829 |
| 種 | **北極狐 *A. lagopus  |

 |
| 二元學名 |
| Alopex lagopus (Linnaeus, 1758) |
|  北極狐嘅分布 |
| 別名 |
| *Vulpes lagopus* |

**北極狐**（學名：*Alopex lagopus*）屬於犬科嘅北極狐屬。別名**藍狐**或者**白狐**。北極狐額頭同面窄，嘴尖，耳圓，尾毛蓬鬆，尖端白色，身體略細過赤狐。北極狐嘅毛皮響國際毛皮市場上可以話係暢銷嘅高檔商品，因此北極狐成為人類爭相獵捕嘅對象。因為佢隻腳好似野兔腳，所以學名意思解作「有野兔腳的狐狸」之意。

## 主要特徵

北極狐毛皮嘅長又軟且厚，所以北極狐可忍受嚴寒。冬天毛色為白色，夏天就轉為灰黑色。北極狐能夠喺零下 50℃ 嘅冰原上生活。北極狐嘅腳板底上長咗長毛，所以可以響冰天雪地上行走，又唔滑。

雄性北極狐平均體長 55 厘米，尾長 31 厘米，體重 3.8 公斤；雌性 53 厘米，30 厘米，3.1公斤。肩高響 25-30 厘米之間。

## 飲食

北極狐嘅食物包括旅鼠、魚、鳥類同雀蛋、果實同北極兔，有時仲會漫游海岸捕捉貝類，但主餐多數係旅鼠。當北極狐聞到旅鼠窩嘅氣味或者聽到旅鼠窩裏面啲旅鼠尖叫時，佢就會迅速咁挖掘喺雪下面嘅旅鼠窩，當挖得差唔多時，北極狐會高高咁彈起，藉著跳起嘅力，用腳將旅鼠窩壓扁，然後將窩裏面嘅旅鼠一網打盡。喺極度肚餓嘅情況之下，白狐甚至會自相殘殺。

## 分佈同習性

北極狐分佈於北冰洋沿岸地帶同一啲島嶼上嘅苔原地帶。北極狐喜歡響丘陵地帶築巢，而北極狐嘅巢一般有幾個出入口。當遇到暴風雪時，北極狐可以呆喺竇裏面一連幾日唔出嚟。北極狐年年都為佢嘅巢穴進行一啲維修同擴展，以便長期居住。夏天，當食物多嘅時候，北極狐會將部分嘢食收埋響巢穴裏面。冬天，當巢穴中所儲存嘅食物消食晒嗰陣，白狐會跟蹤北極熊，揀食北極熊所食凈嘅冷飯菜渣。所以冬天時北極熊身後總會有 2 到 3 隻白狐靜雞雞跟蹤。但當北極熊非常肚餓時，佢亦都會攻擊北極狐。

近年，因為氣候暖化，原產溫帶嘅赤狐亦都開始「北上」，因為身型較大，赤狐有能力殺死較細隻嘅北極狐。

## 繁殖動向

響香港，香港濕地公園現時有北極狐模型，而香港海洋公園響2007年亦有北極狐嘅活體展覽。
# 手榴彈

手榴彈
**手榴彈**，係種武器，用之前拉開安全掣，再用手掟出，過幾秒就會爆炸。Mk 2手榴彈因爲外形似菠蘿，所以手榴彈又叫做**菠蘿**。

## 叫法

喺粵語（尤其係打機用語）之中，**掟手榴彈**成日會稱為**掟 nade**，當中 nade（粵拼：粵化口語音：nei1）取自 **grenade**（英文**手榴彈**噉解）最後一段音節。

## 睇埋

* 榴彈炮
* 汽油彈

## 參考
# 最後一戰系列

**最後一戰系列**（英文：Halo）係由Bungie創作嘅科幻第一人稱射擊遊戲系列，後來畀咗微軟Xbox遊戲工作室嘅343 Industries開發。

## 遊戲系列

### Bungie時代

* 《最後一戰：戰鬥進化》
* 《最後一戰2》
* 《最後一戰3》
* 《最後一戰3：ODST》
* 《最後一戰：瑞曲之戰》

### 343 Industries時代

* 《最後一戰4》
* 《最後一戰5：守護者》
* 《最後一戰：無限》

### 外傳

* 《最後一戰：星環戰役》
* 《最後一戰3：ODST》
* 《最後一戰：瑞曲之戰》
* 《最後一戰：超級特攻隊》
* 《最後一戰：斯巴達突擊》
* 《最後一戰：星環戰役2》

## 改編作品

### 真人版

* 《最後一戰4：航向黎明》
* 《最後一戰：夜幕降臨》（*Halo: Nightfall*）

#### Paramount+電視劇

* 《最後一戰》

### 動畫系列

* 《最後一戰：光環傳奇》

## 出面網頁

* 臺灣官方網站
# 狀態效果

超級瑪利奧入面嘅無敵星
**狀態效果**（粵拼：zong6 taai3 haau6 gwo2；英文：status effect）係常見於（但唔衹限於）電子 RPG 嘅一種遊戲機制，指一個角色暫時或者永久噉進入某種狀態。

狀態效果可以係由異能引致嘅，例子有 RPG 或者隊制射擊遊戲當中「暫時提升隊友攻擊力」嘅異能；又有啲角色可以齋靠普通嘅攻擊就令敵人進入狀態效果，例如好多 RPG 裏面，有啲敵人喺美學設計上係一啲有毒嘅怪獸（例：蠍子），玩家角色淨係俾佢哋攻擊揩到經已會中毒；喺好多遊戲入面，當一個角色陷入咗負面嘅狀態，佢可以搵某啲特定嘅道具或者異能嚟清除個狀態，又有啲負面狀態係曉隨時間自己甩返落嚟嘅。

## 常見狀態

常見嘅狀態效果有以下呢啲：

* **增益**（status buff，簡稱 buff）：能力值暫時提升，直至效果或者戰鬥結束。
* **減益**（debuff）：能力值暫時下降，直至效果或者戰鬥結束。
* **緩慢**（slow）：角色速度下降，直至效果或者戰鬥結束。
* **敏捷**（haste）：角色速度提升，直至效果或者戰鬥結束。
* 中毒（poisoning）：一個中咗毒嘅角色會慢慢噉失去生命值，緩慢但持續噉步向死亡；多數有中毒機制嘅遊戲都會一係會包括用咗可以解毒嘅道具，一係個中毒狀態會隨時間自己甩落嚟。
* 瞓覺（sleep）：個角色會停咗喺度郁唔到同採取唔到任何行動；喺多數遊戲當中，瞓覺狀態會喺若干時間之後甩落嚟，而個角色如果喺瞓覺途中俾敵人打中，會即刻醒返。
* **混亂**（confusion）：個角色嘅攻擊會變隨機，可能個玩家要佢去打敵人，佢會隨機噉揀打敵人、打自己、或者打隊友。
* **致盲**（blind）：個角色嘅攻擊命中率會急跌；如果係（由玩家直接操控角色嘅）動作遊戲，玩家可能會喺自己角色盲咗嗰段期間成個遊戲畫面黑嗮。
* **沉默**（mute / silence）：常見於以奇幻為題材嘅遊戲；個角色暫時唔能夠使用魔法異能。
* **發癲**（rage / berserk）：個角色暫時唔受控制，仲會亂噉攻擊。
* 石化（stone / petrify）：個角色完全郁唔到同採取唔到任何行動；同瞓覺有啲似，分別在於石化通常係永久嘅，要隊友用某啲道具或者異能嚟拎走個狀態先得。
* 詛咒（curse）：一個籠統嘅狀態效果，其效果視乎遊戲而定；詛咒嘅可能效果包括咗搞到個角色用唔到異能、攞唔到經驗值、以至無法回復生命值等等。
* 無敵（invincible）：衹要呢個效果持續，個角色唔會受到任何傷害或者有害嘅狀態效果影響；喺多數包括無敵狀態嘅遊戲當中，無敵效果一係衹係暫時性，一係就好難得到、而且戰鬥結束之後會消失；例子有多隻超級瑪利奧系列嘅遊戲－主角瑪利奧喺食咗一粒無敵星之後，會暫時進入無敵狀態一陣。另一方面，亦都有啲遊戲會用無敵狀態嚟避免過度挫折，例如喺好多高卡車賽車遊戲當中，當有個玩家唔小心飛咗出賽道外，個遊戲程式會將佢移返去賽道上面同埋俾佢有兩三秒嘅無敵狀態－防止佢一上返賽道就即刻俾對手用道具打中（噉樣會嚴重令個玩家感到受挫）。

## 引述
# 可破壞環境

喺打機用語上，**可破壞環境**（**destructible environment**）指遊戲世界嘅環境入面有至少一部份嘅物件係可以破壞嘅；例如係多隻俠盜獵車手系列遊戲當中，玩家角色可以用各種武器破壞環境入面嘅車同檯櫈，但玩家唔能夠破壞建築物－即係話個環境係局部可破壞嘅。一般認為，可破壞環境會令個遊戲世界感覺更加真實，更加能夠令玩家投入。

## 攷
# 天盒

**天盒**（英文：**skybox**）係視像遊戲成日用嘅一種三維電腦圖像技術，指將玩家角色身處嘅世界用一個虛擬嘅方柱包圍住，並且將天同山等嘅影像投射落去個方柱嘅內部表面嗰度，等隻遊戲個虛擬鏡頭無論點轉，玩家都會見到個遊戲世界嘅天同「遙遠」嘅背景嗰度有嘢。

喺廿一世紀初嘅遊戲製作當中，天盒好多時會係圓頂噉形嘅，進一步提升遊戲世界嘅像真度。

## 攷
# 電子遊戲茅招

**電子遊戲茅招**（**video game cheating**）係指電子遊戲嘅玩家用非正當嘅方式玩一隻遊戲，目的通常係要令遊戲變得更加容易，又或者係喺 PvP 嘅遊戲當中打低自己正常情況下唔能夠打低嘅對手。

## 茅招碼

茅招碼（cheat code）：指由製作組特登加入嘅隱藏碼，入咗會引致特定（通常令遊戲變易啲）嘅效果，例如有隻遊戲，個玩家入個密碼或者以某個特定次序撳掣，就令到玩家角色嘅血量提升 10 倍；製作組會加入噉嘅碼通常係貪得意，又或者可能想用嚟測試隻遊戲嗰陣用。

## 超感官秘技

超感官秘技（ESP cheat）：ESP 係指 extra-sensory perception－英文超感官知覺噉解；ESP 秘技包含令玩家睇到一啲正常情況下睇唔到嘅資訊嘅秘技，例如有隻秘技，一用咗就令玩家可以隔牆睇到敵人。

## Wallhack

Wallhack：指干擾遊戲世界裏面啲牆嘅秘技，例子有令牆變透明（呢種牆侵係超感官秘技一種）或者直接俾玩家隔牆打中敵人。

## 睇埋

* 犯規

## 參考
# 戰爭罪

大屠殺係戰爭罪嘅一種
**戰爭罪**係違反戰爭法嘅行為，導致個人對行為承擔刑事責任，例如故意殺害平民或戰俘、酷刑、劫持人質、不必要噉破壞平民財產、背信棄義、欺騙、戰時性暴力、掠奪、徵募兒童入伍、進行種族滅絕或種族清洗、投降後不予援助，同埋無視相稱性同軍事必要性嘅法律區別。

## 定義

戰爭罪係嚴重違反有關國際人道法嘅習慣法同條約法規則嘅行為，呢啲行為係個人應承擔責任嘅刑事犯罪。戰爭罪嘅通俗定義包括違反既定嘅戰爭法保護，亦都包括唔遵守程序規範同戰鬥規則，例如攻擊展示和平休戰旗幟嘅人，或使用同一面旗做詭計對敵軍發動攻擊。好多化學軍備控制協議同《禁止生物武器公約》亦禁止喺戰爭中使用化學同生物武器。着住敵方制服或便服潛入敵方陣線進行間諜活動或破壞活動係合法嘅戰爭詭計，但喺敵方後面暗殺人就唔合法，因為噉構成咗非法背信棄義。用降落傘攻擊部署緊嘅敵軍唔係戰爭罪。然而《日內瓦公約》第一議定書第42條明確禁止攻擊從爛咗嘅飛機上彈出來嘅傘兵同降落後投降嘅傘兵。1907年《海牙第四公約》第30條明確禁止交戰方喺未事先審判嘅情況下懲罰敵方間諜。

### 聯合國嘅定義

聯合國畀咗以下戰爭罪嘅定義：

1. 故意謀殺無辜；
2. 酷刑或非人道待遇，包括生物實驗；
3. 故意造成巨大痛苦，或對身體或健康造成嚴重傷害；
4. 迫戰俘或其他受保護人喺敵對勢力中服役；
5. 迫16歲以下嘅兒童加入武裝部隊或團體或利用佢哋積極參與敵對行動；
6. 故意指揮攻擊平民，唔直接參與敵對行動；
7. 唔以軍事必要為理由，非法同肆意進行大規模破壞同侵佔財產；
8. 除非衝突必要，否則破壞或奪取敵人財產；
9. 用毒藥或中毒武器；
10. 故意攻擊唔用作軍事基礎設施嘅宗教、教育、藝術、科學或慈善目的嘅建築物、歷史古蹟、醫院；
11. 故意剝奪戰俘或其他受保護人公平同正常審判嘅權利；
12. 攻擊或轟炸未設防同非軍事基礎設施嘅城鎮、村莊、住宅或建築物；
13. 非法驅逐、轉移或非法拘禁；
14. 劫持人質。
15. 明知噉攻擊會導致平民喪生或傷亡，或對民用物體造成損害，或對自然環境造成廣泛、長期同埋嚴重嘅損害，而蓄意攻擊。

## 史

### 早期例子

1474年，Peter von Hagenbach畀神聖羅馬帝國一個特別法庭審判，係第一次戰爭罪嘅審理。法庭話佢作為騎士，被視為有義務防止軍隊犯罪。即使Peter von Hagenbach話佢服從咗上級命令，Peter von Hagenbach都係被判有罪，佢被判處死刑並被斬首。

### 海牙同日內瓦公約

《海牙公約》係分別喺1899年同1907年荷蘭海牙兩次和平會議上達成嘅國際條約。加上1864年同1909年日內瓦第一同第二公約，呢啲條約係第一批正式闡述戰爭法同戰爭罪嘅條約。

《日內瓦公約》係從1864年到1949年通過並不斷擴展嘅四項相關條約，代表咗根據國際法進行戰爭的法律基礎同框架。

### 現代

即使喺現代，仍然有好多戰爭罪發生緊，例如喺抗日戰爭同第二次世界大戰期間日本犯下嘅大量戰爭罪行，俄羅斯入侵烏克蘭嘅時候，俄羅斯被指控殺死平民。

## 攷
# 閃電戰

場面
**閃電戰** (德文：Blitzkrieg，直譯 「閃電仗」)，係一種打仗嘅戰略技巧，利用短時間之内好強烈嘅軍力，嚟打冧敵人。呢啲襲擊會一次過用到好多唔同種類嘅軍事，例如一齊出步兵、坦克、同槍炮，令敵人冇足夠嘅時間或者軍火嚟反擊。

## 名

「閃電戰」呢個名，最初係由西方國家嘅記者用嚟形容波蘭戰役嘅。雖然呢個名，亦都曾經有喺一戰年代嘅德國軍事書度出現過。不過就冇喺納粹德軍嘅官方政治宣傳度出現過。甚至有聲稱話，希特拉認為呢個字眼係一個「完全蠢蛋」嘅講法。有學者認為，閃電戰唔算係策略，純粹係軍隊基於情況所需，而做嘅臨時決定先出現。

## 特徵

喺戰間期嘅時候，飛機嘅技術開始成熟，越嚟越融入已有嘅軍事體制。同時，德國傳統嘅概念 Bewegungskrieg (直譯 「郁緊嚟打仗」) 代表應該用活躍嘅軍隊嚟打破敵軍，例如用軍隊郁得快嚟做包圍。

喺2005年，歷史學家 Karl-Heinz Frieser 總結咗閃電戰，認為係納粹德國喺二次大戰期間，用住最有利益嘅方法同最新嘅科技，加上跟住傳統嘅軍事諗頭，將「啱嘅軍事，喺啱嘅時候，放喺啱嘅地方」，並唔係一種好獨有嘅技巧。所以，佢認為閃電戰呢個字，一樣可以用喺今日嘅打仗方法身上。

## 引述

## 文獻

* Frieser, Karl-Heinz (2005). *The Blitzkrieg Legend: The 1940 Campaign in the West*. trans. J. T. Greenwood. Annapolis: Naval Institute Press. ISBN 978-1-59114-294-2.`{{cite book}}`: CS1 maint: ref duplicates default (link)
# 經濟制裁

石油禁運**經濟制裁** (英文：Economic sanctions) 係一種喺經濟上嘅懲罰，可以針對一個國家、組織、或者人。佢一般都係一種外交手法，就係用打擊經濟，嚟鼓勵或者避免一啲喺行為上嘅改變。

最普遍嘅制裁方法，會包括成立關稅、中斷貿易、凍結資產、限制旅遊、同埋禁運武器等等。

不過，至於經濟制裁有幾有效，就唔係個個都咁肯定，各有各睇法。

經濟制裁對人道主義嘅影響，一直都係好大嘅爭議。所以，自從1990年代開始，聯合國安理會一般通過嘅經濟制裁，主要都係針對某一組人，而唔係好似以前咁針對成個國家。

## 攷
# 德黑蘭會議

德黑蘭會議| 蘇聯、英國、同埋美國代表住同盟國喺德黑蘭開會 |
| 日期 | 1943年11月28號－12月1號 (1943-11-28－1943-12-01) |
| 地點 |  伊朗王國德黑蘭 |
| 參加嘅人 |  史太林  邱吉爾  羅斯福 |
| 結果 | 大家同意對納粹德國開一條新嘅前綫 |

**德黑蘭會議** (英文：Tehran Conference, 暗號：Eureka) 係一次同盟國嘅會議，由蘇聯嘅史太林、英國嘅邱吉爾、同埋美國嘅羅斯福出席。呢次會議喺1943年尾喺德黑蘭度開，係同盟國總共四次會議嘅第二次。第一次係開羅會議、第三次係雅爾達會議、而第四次就係波茨坦會議。

雖然三個國家各自都有唔同嘅目標，但係佢哋喺會議之後達成共識，同意會針對納粹德國開一條新嘅前綫，喺6個月之後成為咗諾曼第登陸。佢哋亦都同意咗會承認伊朗王國嘅獨立。

## 睇埋

* 雅爾達會議
* 諾曼第登陸

## 攷
# 戈培爾

| 戈培爾 |
| --- |
|  |
| 姓名原文 | Joseph Goebbels |
| 出生日 | 1897年10月29號  |
| 出生地 | Rheydt  |
| 本名 | Paul Joseph Goebbels |
| 死亡日 | 1945年5月1號  （47歲） |
| 死亡地 | Führerbunker  |
| 死因 | 槍傷、中咗山埃毒  |
| 國籍 | 納粹德國、德國  |
| 識嘅語言 | 德文  |
| 信奉 | lapsed Catholic  |
| 學位 | 博士  |
| 母校 | 波恩大學、海德堡大學、Albert-Ludwigs-Universität Freiburg、University of Würzburg  |
| 職業 | 政治人、propagandist、demagogue、Holocaust perpetrator  |
| 政黨 | 納粹黨  |
| 名作 | Goebbels Diaries  |
| 配偶 | Magda Goebbels  |
| 仔女 | Helga Susanne Goebbels、Hildegard Traudel Goebbels、Helmut Christian Goebbels、Holdine Kathrin Goebbels、Heidrun Elisabeth Goebbels、Hedwig Johanna Goebbels  |
| [改維基數據] |
| * 睇
* 傾
* 改
 |

**戈培爾**（1897年10月29號—1945年5月1號）係納粹德國宣傳部長，1933年到1945年在位，喺希特拉自殺前指定佢接班做總理，但佢上任第二日就走去服毒自殺。

佢有一個非常出名嘅金句：「大話重複一千次就成為真理。」不過其實佢原話係：「謊言重複一千次，都唔會成為真理，但係如果謊言重複一千次而又唔准俾人踢爆，咁好多人就會意為佢係真理。」

### 睇多啲

* 〈謊言大師戈培爾〉。*etnet IVA CHANNEL* (繁體中文)。喺2024-09-21搵到。

戈培爾
# 汪精衛政權

國旗
1941年汪精衛接待納粹德國官員
**中華民國國民政府**，係中國抗日戰爭嗰陣，喺佔領區成立嘅政府，由大日本帝國控制，汪精衛主持，定都南京。政府1940年成立，佢與日本打仗，由蔣介石主持、已西遷重慶嘅中華民國打對抗。由於佢傀儡政權本質，並非完全自主，因而有**汪精衛政權**、**汪兆銘政權**、**南京政權**、**汪偽政府**、**南京汪偽國民政府**等等。投靠日本嘅中國國民黨黨員，都依附依個政府。1945年，第二次世界大戰終結，日本戰敗，此政府亦隨之瓦解。

汪精衞係國民黨重要人物，係南京政府嘅靈魂人物。佢之所投日，理由眾說紛芸。最出名嘅說法係認爲中華民國敵唔過日本，爲咗保護佔領區下國民而做，因為日本、德國同意大利為首嘅軸心國承認佢嘅政權，但英國同美國為首嘅同盟國唔承認，如果盟軍輸咗畀軸心國，佢可以代替國民政府，佢代表嘅中國仍然為戰勝國一員。亦有說係認爲係同蔣介石不和而出走。汪精衞主持政府，到1944年病死日本，未見到日本戰敗。佢死後事務，由陳公博與周佛海負責。

政府雖然傀儡政權，但喺汪精衞之下，仍有相當自主權，德國、意大利同日本承認此國，其它軸心國成員亦承認此國係唯一嘅合法中國政府。同埋有外交領事駐喺各軸心國成員國，呢個政府亦和平收回外國同日本喺中國嘅租界。
# 阿拉伯字

阿拉伯字做官方文分布，深綠係獨用，淺綠係有其他字一齊用
**阿拉伯字**（阿拉伯文：كتابة عربية；英文：Arabic script），係建基於阿拉伯文字母（阿拉伯文用嗰套字母）嘅一套字母，而佢用到嘅字母就係**阿拉伯字字母**，通稱**阿拉伯字母**。

阿拉伯字除咗寫阿拉伯文，亦可以用嚟寫亞洲同非洲一啲話，係世界第二多人用嘅一套書寫系統，排喺拉丁字之後。

原本字母只係用喺阿拉伯話，好似可蘭經咁。之後推廣到其他閃族話，甚至非閃族嘅話都用阿拉伯字字母來寫。咁因為大大超過阿拉伯話有嘅語音，所以加咗一啲字母寫呢啲話嘅文。

阿拉伯字字母係由右至左寫，用草寫，基本總共有廿八個字母。響音可寫可唔寫法，唔寫響音讀法係靠前文後理推斷。同羅馬字母一樣，有印刷體，有手寫體，書法上有好多唔同款字。

## 基本字母

| 一般 統一碼 | 內文變化 | 名 | 拉丁字母 | 音值 （萬國音標） |
| --- | --- | --- | --- | --- |
| 單隻 | 尾 | 中間 | 頭 |
| 0627 ا‎ | FE8D ﺍ‎ | FE8E ﺎ‎ | — | ʾalif | *ʾ* / *ā* | 多種，包括 /aː/ |
| 0628 ب‎ | FE8F ﺏ‎ | FE90 ﺐ‎ | FE92 ﺒ‎ | FE91 ﺑ‎ | bāʾ | *b* | /b/ |
| 062A ت‎ | FE95 ﺕ‎ | FE96 ﺖ‎ | FE98 ﺘ‎ | FE97 ﺗ‎ | tāʾ | *t* | /t/ |
| 062B ث‎ | FE99 ﺙ‎ | FE9A ﺚ‎ | FE9C ﺜ‎ | FE9B ﺛ‎ | ṯāʾ | *ṯ* | /θ/ |
| 062C ج‎ | FE9D ﺝ‎ | FE9E ﺞ‎ | FEA0 ﺠ‎ | FE9F ﺟ‎ | ǧīm | *ǧ* （亦係 *j*, *g*） | [ʤ] / [ʒ] / [ɡ] |
| 062D ح‎ | FEA1 ﺡ‎ | FEA2 ﺢ‎ | FEA4 ﺤ‎ | FEA3 ﺣ‎ | ḥāʾ | *ḥ* | /ħ/ |
| 062E خ‎ | FEA5 ﺥ‎ | FEA6 ﺦ‎ | FEA8 ﺨ‎ | FEA7 ﺧ‎ | ḫāʾ | *ḫ* （亦係 *kh*, *x*） | /x/ |
| 062F د‎ | FEA9 ﺩ‎ | FEAA ﺪ‎ | — | dāl | *d* | /d/ |
| 0630 ذ‎ | FEAB ﺫ‎ | FEAC ﺬ‎ | — | ḏāl | *ḏ* （亦係 *dh*, *ð*） | /ð/ |
| 0631 ر‎ | FEAD ﺭ‎ | FEAE ﺮ‎ | — | rāʾ | *r* | /r/ |
| 0632 ز‎ | FEAF ﺯ‎ | FEB0 ﺰ‎ | — | zāī | *z* | /z/ |
| 0633 س‎ | FEB1 ﺱ‎ | FEB2 ﺲ‎ | FEB4 ﺴ‎ | FEB3 ﺳ‎ | sīn | *s* | /s/ |
| 0634 ش‎ | FEB5 ﺵ‎ | FEB6 ﺶ‎ | FEB8 ﺸ‎ | FEB7 ﺷ‎ | šīn | *š* （亦係 *sh*） | /ʃ/ |
| 0635 ص‎ | FEB9 ﺹ‎ | FEBA ﺺ‎ | FEBC ﺼ‎ | FEBB ﺻ‎ | ṣād | *ṣ* | /sˁ/ |
| 0636 ض‎ | FEBD ﺽ‎ | FEBE ﺾ‎ | FEC0 ﻀ‎ | FEBF ﺿ‎ | ḍād | *ḍ* | /dˁ/ |
| 0637 ط‎ | FEC1 ﻁ‎ | FEC2 ﻂ‎ | FEC4 ﻄ‎ | FEC3 ﻃ‎ | ṭāʾ | *ṭ* | /tˁ/ |
| 0638 ظ‎ | FEC5 ﻅ‎ | FEC6 ﻆ‎ | FEC8 ﻈ‎ | FEC7 ﻇ‎ | ẓāʾ | *ẓ* | /ðˁ/ / /zˁ/ |
| 0639 ع‎ | FEC9 ﻉ‎ | FECA ﻊ‎ | FECC ﻌ‎ | FECB ﻋ‎ | ʿayn | *ʿ* | /ʕ/ |
| 063A غ‎ | FECD ﻍ‎ | FECE ﻎ‎ | FED0 ﻐ‎ | FECF ﻏ‎ | ġayn | *ġ* （亦係 *gh*） | /ɣ/ （/ɡ/ ，借字用） |
| 0641 ف‎ | FED1 ﻑ‎ | FED2 ﻒ‎ | FED4 ﻔ‎ | FED3 ﻓ‎ | fāʾ | *f* | /f/ |
| 0642 ق‎ | FED5 ﻕ‎ | FED6 ﻖ‎ | FED8 ﻘ‎ | FED7 ﻗ‎ | qāf | *q* | /q/ |
| 0643 ك‎ | FED9 ﻙ‎ | FEDA ﻚ‎ | FEDC ﻜ‎ | FEDB ﻛ‎ | kāf | *k* | /k/ |
| 0644 ل‎ | FEDD ﻝ‎ | FEDE ﻞ‎ | FEE0 ﻠ‎ | FEDF ﻟ‎ | lām | *l* | /l/, （[lˁ]，得*Allah*用） |
| 0645 م‎ | FEE1 ﻡ‎ | FEE2 ﻢ‎ | FEE4 ﻤ‎ | FEE3 ﻣ‎ | mīm | *m* | /m/ |
| 0646 ن‎ | FEE5 ﻥ‎ | FEE6 ﻦ‎ | FEE8 ﻨ‎ | FEE7 ﻧ‎ | nūn | *n* | /n/ |
| 0647 ه‎ | FEE9 ﻩ‎ | FEEA ﻪ‎ | FEEC ﻬ‎ | FEEB ﻫ‎ | hāʾ | *h* | /h/ |
| 0648 و‎ | FEED ﻭ‎ | FEEE ﻮ‎ | — | wāw | *w* / *ū* | /w/ / /uː/ |
| 064A ي‎ | FEF1 ﻱ‎ | FEF2 ﻲ‎ | FEF4 ﻴ‎ | FEF3 ﻳ‎ | yāʾ | *y* / *ī* | /j/ / /iː/ |

## 變化
# 哈里霍普金斯

| 哈里霍普金斯 |
| --- |
|  |
| 姓名原文 | Harry Hopkins |
| 出生日 | 1890年8月17號  |
| 出生地 | Sioux City  |
| 本名 | Harry Lloyd Hopkins |
| 死亡日 | 1946年1月29號  （55歲） |
| 死亡地 | 紐約  |
| 死因 | 胃癌  |
| 國籍 | 美國  |
| 母語 | 英文  |
| 識嘅語言 | 英文  |
| 母校 | Grinnell College  |
| 職業 | 政治人、外交官、非虛構文學作家、顧問  |
| 政黨 | 民主黨  |
| 配偶 | Louise Gill Macy  |
| 亞爸 | David Aldona "Al" Hopkins  |
| 亞媽 | Anna Mary Hopkins  |
| [改維基數據] |
| * 睇
* 傾
* 改
 |

**哈里·霍普金斯**（英文：**Harry Hopkins**，1890年8月17號—1946年1月29號）係美國民主黨政治人同改革家，做羅斯福政府嘅商務部長，埃奧華州人。

## 出面網頁

* P1273 屬性顯示失敗: 搵唔到 P1273 屬性。

/ 哈里霍普金斯喺加泰圖書館嘅資料
* 哈里霍普金斯喺以色列國家圖書館嘅資料
* 哈里霍普金斯喺分面應用主題詞表識別碼嘅資料
* 哈里霍普金斯喺虛擬國際權威檔案識別碼嘅資料
* 哈里霍普金斯喺Freebase嘅資料
# 傷寒

| 傷寒 |
| --- |
| 分類同外部資源 |
| 傷寒患病人胸部出現玫瑰色斑 |
| ICD-10 | A01.0 |
| ICD-9 | 002 |
| 疾病DB | 27829 |
| MedlinePlus | 001332 |
| eMedicine | oph/686 med/2331 |
| 醫學主題詞 | D014435 |

**傷寒**係種傳染病，由傷寒沙門氏菌引發，病人會長期發燒、頭痛、便秘或者肚痾。

## 睇埋

* 副傷寒
* 斑疹傷寒
# 強姦

據羅馬史，羅馬王政時期最後一任嘅國王盧修斯·塔克文·蘇佩布個仔強姦一位貴婦盧克麗霞，令到佢自殺，佢親戚布魯圖斯因此起兵推翻國王。
提齊安諾·維伽略作品

**強姦**一般指男人對女人夾粗嚟嘅陰道性交，多數係犯罪。廣泛啲講，亦包括一個或多個人以暴力、威脅等手段，強迫一個或多個受害人發生嘅性行為。「強姦」嘅同（／近）義詞有**老強**、**強暴**、**姦污**、**施暴**、**性侵**以及**強制性交**等。

强姦係種性暴力，受害者嘅身體同埋尊嚴會受損。一啲犯強姦嘅人亦都可能帶有性虐待嘅性癖好。

## 意思

### 狹義

傳統上同法律上嘅強姦犯定性都係指男方而唔係女方，主要係由於生理上嘅特點——喺一般情形，要個男嘅情願，先至會性興奮，繼而扯旗，然後再插得到條㞗入去個屄度；至於個女嘅，就算唔鍾意，只要唔夠本事反抗，就阻止唔到。不過亦都有女人綁起男人，再用春藥整到佢條嘢不由自主噉舉起，然後交配嘅罕有案例。其實，違反意願噉達成所有陰道性交前設條件嘅方法，唔止得物理同化學類，心理脅迫一樣有若干效果，更莫講話多種手段並用。亦有針對神經嘅藥物同儀器，能夠夾硬令陰莖勃起。

### 廣義

無分男女，只要係一方夾硬令人同佢發生性關係，就係強姦。由於唔同國家嘅風俗文化都唔同，有啲國家認為，滿足到「強行發生性行為」呢個定義，就係犯強姦罪；而有啲國家法律就只限制男方而無限制女方呢一種行為，所以詞理同法理都可能有落差。

## 犯罪情況

### 聯合國數據

根據聯合國婦女署2013年統計126個國家。由數據反映發展中國家較發達國家強姦問題更加嚴重，而重視孔孟之道嘅日本、新加坡，同中華民國，當中有發展中國家，但性罪行係屬於世界上最少行列。

第一個括號顯示，每隔幾多分鐘就發生女性性侵案，數字越小案件越多。

第二個括號，指該國自世界經濟論壇2013年度《全球性別差距報告》，性別平等指數得分（冰島最高有0.8731，最低也門得0.5128）：

#### 最高人均犯罪地區

* 印度（3.3）（0.6551）

#### 較高人均犯罪地區

* 阿富汗（4.1）（？）
* 中非共和國（4.3）（？）

#### 中度人均犯罪地區

* 哥倫比亞（5.1）（0.7171）
* 也門（5.4）（0.5128）
* 馬里（5.6）（0.5872）
* 索馬里（5.7）（？）
* 美國（5.8）（0.7392）
* 南蘇丹（5.9）（？）
* 波蘭（5.9）（0.7031）
* 羅馬尼亞（6.0）（？）

#### 最低人均犯罪地區

* 中華民國（7.7）（？）
* 日本（7.9）
* 荷蘭（7.6）
* 新加坡（8.0）
* 中華人民共和國（8.3）

### 中國大陸

#### 近代

據《廣西文革機密檔案資料》披露：1967至1968年間，性暴力現象好普遍。當中，完整強姦、輪姦、性虐待，乃至性暴力辱屍、毀屍記載有二百二十五個案例。按民調，女性受害者人數應當千人以上。一時間，殺人姦妻、殺父姦女竟成為廣西省區農村社會常態。
不過，文革時期官府受理都會有好多屈人食死貓案件，真正犯人多走得快好世界，最近就有媒體報導大陸有80幾歲醫生平反成功。另外有女黨員被下令強姦，例如張志新。

#### 近年

中國全國犯罪人均上係好普遍，當中性犯罪同性病（如愛滋病）屬全球性嚴重水平。聯合國科學統計為按人均犯罪同數字，中國都係全球第二名，排第一係印度，並有年增長率惡化。上海、安徽、四川、河南等地先後發生老公強迫老婆同佢做愛情況，且司法機關處理時會有分歧。婚內有無強姦，「婚內強迫性行為」係咪犯罪，理論界、司法界，同社會都有關注同爭論。綜合當局同非官方來源，疑強姦案當中有好多，都被當作其他較輕微罪行處理，例如原本可能係強姦但變成告非禮、猥褻，甚至有執法當局試圖遊說受害人和解了事。近期，較出名又有國外媒體報導係指香港女導演林淑貞個案。佢疑身處中國大陸時，受到海南航空人員企圖強姦。

### 香港

自香港主權移交後，平均每年有一百幾十單案被差人列為強姦，差人重話2017年頭10月有56單，多過上年一成。根據《刑事罪行條例》（香港法例第200章）第122條：「猥褻侵犯係刑事罪行，最高可處10年監禁......」強姦定性都好合乎「國際標準」，同樣要有強迫性質，必須有陰莖插入陰道情節，先算強姦。

而強迫肛交方面，就由《刑事罪行條例》（香港法例第200章）第118B條：「意圖作出肛交而襲擊」罪所規范。

## 戰爭暴行

### 近代

軍佬搞強姦係戰爭罪，打仗時好多國家都有強姦發生。蘇聯紅軍曾經喺二戰之後佔領咗德國、波蘭各東歐地區（華沙公約國家），並做過好多姦殺暴行。歷史學家安東尼·比弗喺佢本書《柏林在1945年陷落》入面提過，蘇聯強姦咗200萬位德國婦女同幾千個前蘇聯婦女。重有韓戰時，中共軍人強姦過韓國婦女，至今共匪一類依然臭名遠播。根據中國人民志願軍第42軍吳瑞林軍長回憶，因為強姦朝鮮民女問題，所以入朝初期已槍斃一批志願軍。根據《一九五二年志願軍後勤工作簡結》，11萬人志願軍後勤部隊中，由1952年1月至11月中，就有一百零九人自殺，三十九人自傷，六百八十七人逃亡，汽車肇禍壓死八十一人，壓傷九十四人，誤傷一百零八人，**強姦四十一人，通姦五百一十四人，雞姦一百五十人**。1954至1955年，最少發生20單強姦殺人事件。題外話，有好多志願軍返去中國唔係被成美軍間諜、開除黨籍、就係打成右派，好多都冇好收場，直至毛澤東政權因文革結束而倒台，80年代中共先至為志願軍戰俘恢復名譽。

大日本帝國軍妓問題上，主要係太平洋戰爭時，日軍疑用招募同強迫方式兩種手段要女人（戰敗國同日本本國都有）為皇軍提供性服務。慰安婦妓女問題主要係人道同國際法方面爭議，係指自願定強迫。不過，如果有指日軍有冇強姦軍妓以外婦女，同歸唔歸類到慰安婦上，就久不可考。反而，南韓學校教材會強調慰安婦係「性奴」，中國等反日國家，多就慰安婦問題上對現代日本存有負面情緒同偏見歧視。

## 成因同控制

由多項數據同事實見證，聯合國數據反映，相信性犯罪同道德水平，教育程度，資本化程度最少三大方面成正比。因為例子國家證明地區人口愈貧賤愈易出現性犯罪，但高收入人士參與強姦嘅事件就好少成案。相比強姦，政客、貧官、高收入資產階級，相對有更多例子係捲入同錢、政權有關嘅性交易、性賄賂醜聞，例如近年中國反貪而爆出軍中性醜聞，當中湯燦以「軍中妖姬」出名國際犯罪心理學上，罪犯可能出於對性好奇，至性飢渴同過份對性開放，對人存敵意。重有北韓出名「歡樂組」。

另外，學者研究色情經濟可能會影響性犯罪問題。因為性服務非法地區，性犯罪需求同性病傳播率都較高。但大多數性行業合法國家，例如有台灣、香港（一樓一）、荷蘭（叫雞同大麻合法國家），同成人動漫電影發達國日本、美國，強姦百份數的確較低，青少年未婚大肚比例都好低。

## 相關詞彙

**輪大米**又叫**輪姦**，指好多人迫一個人同佢哋輪流性交，以多男害一女居多，相反嘅情況好少見。用藥迷暈人哋再姦，叫**迷姦**。灌醉人哋然後姦，係**醉姦**。將不省人事（例如飲醉咗酒）嘅人帶走去性交（通常無得到對方同意），俗稱**執屍**。

**強姦民意**用嚟形容統治者違反人民意見施政，重要讕正義噉樣話係按照佢哋嘅意願嚟做好事。

## 睇埋

* 非禮
* 性騷擾
* 㚻姦
* 性病
* 愛滋病
* 人獸交
* 兒童色情
* 性交轉運

## 參考
# 斑疹傷寒

| 斑疹傷寒 |
| --- |
| 分類同外部資源 |
| 流行性斑疹傷寒造成嘅红斑 |
| ICD-10 | A75.1 |
| ICD-9 | 080-083 |
| 疾病DB | 32208 |
| MedlinePlus | 001363 |
| Patient UK | 斑疹傷寒 |

**斑疹傷寒**（**Typhus**），係種傳染病，因為畀立克次體感染而引發，徵狀包括發燒、頭痛、出疹噉樣。

雖然斑疹傷寒個名同傷寒似，但佢哋嘅病原體完全唔同。
# 兩伊戰爭

兩伊戰爭 1980年9月22號 Tehran
**兩伊戰爭**係伊拉克同伊朗兩國，打咗八年嘅仗，係二戰之後波斯灣地區最大規模嘅戰爭。場仗影響得中東好深。

1980年9月22號伊拉克兵分開三路入侵伊朗，開始咗呢場八年嘅仗。引發呢場仗主要有四個方面導致，第一係兩伊由1970年代開始已經因為中間條亞拉伯河同霍爾木茲海峽三個島長期嘅主權糾紛；第二係亞拉伯人同波斯人之間長期嘅民族仇恨；第三係遜尼派同什葉派之間嘅教派鬥爭；第四係兩伊都企圖要做波斯灣地區政治大國同軍事強國。種種錯綜複雜原因加埋就引發咗呢場仗。

## 歷史背景

## 影響

## 參考

## 拎

* 兩伊戰爭概述：
# 黑船來航

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 黑船來航  |  |

 |
|  |
| 係一個 | research expedition、military expedition  |
| 導致咗 | Convention of Kanagawa、kaikoku  |
| 參與人 | Matthew C. Perry、James Morrow、衞三畏、Bayard Taylor、Joel Abbot、Franklin Buchanan、Henry A. Adams、Jacob Zeilin、Eliphalet Brown Jr.、Sydney Smith Lee  |
| 共享類 |  維基同享中有關Perry Expedition嘅同享資源 |
| 黑船來航嘅位置
 |
| [改維基數據] |
| * 睇
* 傾
* 改
 |

黑船艦隊
**黑船來航**係指日本嘉永六年（1853年）美國海軍準將馬修培理帶住艦隊駛入江戶灣浦賀海面，逼江戶幕府開國嘅事件。艦隊四隻船都係黑色，所以叫「黑船」。第二年（1854年）培理再帶艦隊到江戶灣，最後成功逼到幕府同美國簽《神奈川條約》，結束日本二百幾年嘅鎖國歷史。
# 獨裁者

20世紀獨裁者嘅例子（史太林、希特勒、毛澤東、墨索里尼、金日成）
**獨裁者**係有絕對權力嘅政治領袖，對一個國奉行獨裁專政統治。獨裁者為咗鞏固自己嘅執政地位，往往都會進行政治迫害，打壓民主同反對聲音。獨裁者普遍會長期掌權，甚至會終身執政。21世紀出名嘅獨裁者包括中國嘅習近平、北韓嘅金正日同金正恩、俄羅斯嘅普京、白俄羅斯嘅盧卡申科、伊朗嘅哈梅內伊、緬甸嘅敏昂萊等。

## 21世紀著名獨裁者

* 中共中央總書記 習近平
* 朝鮮勞動黨總書記 金正恩
* 俄羅斯總統 普京
* 白俄羅斯總統 盧卡申科
* 伊朗最高領袖 哈梅內伊
* 緬甸國防軍總司令 敏昂萊

## 攷